Kun valmistut kiinteistönhoitajaksi, osaat olla työssäsi itsenäinen, vastuullinen ja olet saanut hyvän pohjan asiakaspalvelutaitoihin. Kiinteistönhoitajana voit työskennellä esimerkiksi teollisuus- ja toimistokiinteistöissä, kiinteistöhuollon yrityksissä, isännöintialan yrityksissä sekä asuinkiinteistöissä. Kiinteistönhoitajan perustutkinnon suorittanut voi työllistyä lisäksi muun muassa golfkentille, seurakuntien palvelukseen, sairaaloihin ja palvelualalle.
Suomessa yksityinen kiinteistöala työllistää arviolta noin 115 000 henkilöä, kiinteistöpalvelut yli 90 000 henkilöä, isännöintipalvelut noin 3 000 ja muu kiinteistöliiketoiminta noin 20 000 henkilöä.